Temeljem Zakona o tržištu rada (Narodne novine 118/18), Ekonomska škola Pula, Kovačićeva 3, 52100 Pula, OIB: 47059499324, zastupana po ravnatelju Petku Radloviću, dipl.oec. objavljuje

**JAVNI POZIV**

**za dostavu prijava za stručno osposobljavanje**

**za rad bez zasnivanje radnog odnosa**

**u Ekonomskoj školi Pula**

Članak 1.  
Temeljem Zakona o tržištu rada (Narodne novine 118/18), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje Područne službe u Puli (u nastavku: HZZ), **Ekonomska škola Pula** iskazuje interes i potrebu za prijem polaznika za stručno osposobljavanje za rad bez zasnivanja radnog odnosa **na radnom mjestu administratora.**  
 Članak 2.  
Ekonomska škola Pulaiskazuje interes i potrebu za stručno osposobljavanje za rad bez zasnivanja radnog odnosa (u daljnjem tekstu: stručno osposobljavanje) u Školi putem Hrvatskog zavoda za zapošljavanje, Područne službe u Puli (u daljnjem tekstu: HZZ).  
  
Uvjete za prijavu na ovaj Javni poziv ostvaruju (sukladno Zakonu o tržištu rada):

* nezaposlene osobe do navršenih 30 godina života koja se u evidenciji nezaposlenih osoba vodi najmanje 30 dana kao nezaposlena osoba i koja nema:

1. odgovarajuće radno iskustvo u stečenoj kvalifikaciji na srednjoškolskoj razini i razini visokog obrazovanja i
2. više od 12 mjeseci staža u stečenoj kvalifikaciji odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja, bez obzira na razdoblje ukupno evidentiranog staža u mirovinskom osiguranju.

Članak 3.  
Stručno osposobljavanje će se odvijati u trajanju od 12 mjeseci, u punom radnom vremenu, pet radnih dana, od po osam sati, tjedno, kako slijedi:

**Administrator:**

* obavlja poslove vezane uz obradu podataka u elektroničkim maticama: e- Matice, VETIS, CARNET (unosi podatke, izdaje korisničke oznake i zaporke radnicima i učenicima, prijavljuje nastavnike, učenike i mentore za stručne skupove i natjecanja)
* priprema podatke za provođenje državne mature i nacionalnih ispita
* zaprima, razvrstava, urudžbira, otprema i arhivira poštu
* vrši po potrebi prijepise planova i programa, raznih akata, zapisnika i dokumentacije Škole itd.
* vodi knjigu otpreme pošte i poštanskih maraka i internu dostavnu knjigu
* brine o nabavi pedagoške dokumentacije (svjedodžbe, matične knjige učenika...)
* brine o nabavi uredskog materijala i potrebnih tiskanica
* sređuje i piše popise učenika i radnika za različite potrebe
* popunjava obrasce statističkih izviješća
* izdaje duplikate i prijepise svjedodžbi i uvjerenja o položenim ispitima
* čuva pedagošku dokumentaciju Škole
* brine i odgovara za dokumentaciju obrazovanja odraslih
* vrši ostale administrativne poslove koji proizlaze iz Godišnjeg plana i programa rada Škole

**Broj izvršitelja/ica: 1**

**Potrebna stručna sprema:**

srednja stručna sprema ekonomskog, administrativnog, upravnog, birotehničkog i drugog odgovarajućeg usmjerenja (sektor Ekonomija, trgovina i poslovna administracija)

Članak 4.  
Kandidati/kinje koji ispunjavaju tražene uvjete dužni su uz vlastoručno potpisanu prijavu dostaviti:

* životopis
* dokaz o odgovarajućem stupnju obrazovanja
* dokaz o državljanstvu
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)
* elektronički zapis o radno-pravnom statusu (potvrdu o podacima evidentiranim u matičnoj evidenciji Hrvatskog zavoda za mirovinsko osiguranje).

Na javni poziv mogu se ravnopravno javiti osobe oba spola.

Kandidati/kinje potrebne dokumente dostavljaju u neovjerenim preslikama, a nakon odabira kandidata, a prije potpisivanja ugovora o stručnom osposobljavanju za rad bez zasnivanja radnog odnosa, odabrani kandidat će dostaviti originale dokumenata ili ovjerene preslike.

Rok za podnošenja prijave na natječaj je **osam dana od objave natječaja (od 5. do 13. srpnja 2019. godine)** na mrežnim stranicama i oglasnoj ploči škole i Hrvatskog zavoda za zapošljavanje.

Nepravodobne i nepotpune prijave neće se razmatrati.   
  
 Članak 5.  
Stručno osposobljavanje za rad bez zasnivanja radnog odnosa obavlja se:

* na temelju pisanog ugovora o stručnom osposobljavanju za rad bez zasnivanja radnog odnosa
* prema programu stručnog osposobljavanja za rad
* pod vodstvom mentora

Prije sklapanja ugovora o stručnom osposobljavanju za rad bez zasnivanja radnog odnosa, kandidati/kinje mogu biti pozvani na razgovor.

Članak 6.  
O rezultatima javnog poziva svi kandidati/inje bit će obaviješteni pisanim putem.

KLASA: 112-01/19-01/11

URBROJ: 2168-18/02-19-1